 Uhlelo Lokubhalisa Amagama Kuluhlu Lwe Voters Roll LuyaqalaMabasa 29, 2013Zimbabwean election officials count ballot papers after the close of voting on a referendum in Harare, March 16, 2013. Zimbabweans voted on Saturday in the referendum expected to endorse a new constitution that would trim presidential powers and pave theUhelo lokubhalisa amagama lokuhlola ukuthi akhona na kuluhlu lwabalelungelo lokuvota, ivoters roll luqale namhla kulokukhala kwabanengi abehluleke ukwenza lokhu ngenxa yezizatho ezitshiyeneyo.Loluhlelo lanxa luhlala lukhona emahofisini kahulumende umehluko okhona kathesi yikuthi izisebenzi zikamsitheli yizo eziya ebantwini. Abadinga ezinye incwadi ezitshiyeneyo ezifana lezithupha lama birth certificates labo bayafinyelela lezincwadi.Kodwa abanye abakhulume leStudio 7 bathi bekungelula ukuthola uncedo phansi kohlelo lolu.Isakhamuzi seLupane, UMnu. Vumani Ndlovu utshele iStudio 7 ukuthi inengi belivele lingazi ngohlelo lolu emangweni weLupane.Kunjalo nje, ibandla leMDC elikhokhelwa nguMnu. Morgan Tsvangirai lithi lilobufakazi bokuthi ugatsha lukamsitheli luyaqilibezela kuluhlu lwabavoti. Lelibandla lithi uNkosikazi Theresa Makoni wathenga loluluhlu wabona kulamagama azinkulungwane ezinhlanu. Kuthe ngemva kwamalanga amabili waluthenga njalo wabona sekulabantu abedlula inkulungwane ezilitshumi.Lokhu kuvezwe emhlanganweni lenthathelizindaba esigodlweni salelibandla, iHarvest House eHarare.Sixoxe lomsekeli wesikhulumeli salelibandla, uMnu. Joel Gabhuza ukuze sizwe okunengi ngaloludaba.Ingxoxo loMnu. Vumandi Ndlovu 